Alegzandra/wili-2018-roplus huggingface dataset:
Yn 'e santjinde iuw ûntstiene yn 'e Nederlannen troch de grutte ekonomyske bloei in soad hannelskantoaren, dêr't manlju, saneamde klerken, wurken dy't der in deitaak oan hiene om brieven en dokuminten op te stellen, ferstjoeren en argivearjen. Fan 'e njoggentjinde iuw ôf waarden op kantoaren út it eachpunt fan netheid en dissipline almar mear froulju oannommen om licht administratyf wurk te dwaan. Dêrby beholden manlju it ferantwurdlike wurk en hantlangen de froulju inkeld, foar in diel om't se net alhiel foar fol oansjoen waarden, mar ek om't der allinne jonge froulju sûnder in protte wurkûnderfining oan it wurk wiene, om't doedestiden troude froulju net wurkje mochten.

Tusken 1925 en 1959 wie de rivier fan belang foar it transport fan sûkerbiten. It lêste kommersjele transport wie yn 1974. Sûnt 1904 is de plesierfeart populêr op de Grutte Ouse. De Great Ouse Restoration Society waard oprjochte yn 1951; it doel fan dy stichting is om te kommen ta in folsleine renovaasje fan de rivier. De Great Ouse is sûnt 1978 wer befarber oant Bedford en it behear is no yn hannen fan it Environment Agency.

De Lytse Prins, yn it oarspronklike Frânsk: Le Petit Prince (útspr.: /lə pti pʁɛ̃s/), is in berneboek yn 'e foarm fan in modern mearke en it bekendste wurk fan 'e grutte tweintichste-iuwske Frânske skriuwer, dichter en fleander Antoine de Saint-Exupéry (1900-1944). Dizze novelle wurdt rûnom beskôge as in hichtepunt fan sawol de moderne Frânske literatuer as de ynternasjonale berne-literatuer. Le Petit Prince is in poëtysk, filosofysk en maatskippijkritysk ferhaal wêryn't in piloat dy't strâne is yn 'e woastyn in prinske moetet, dat fan in lytse asteroïde nei de Ierde fallen is, en optekenet wat it prinske him fertelt. It waard foar it earst útjûn yn 1943, in jier foar Saint-Exupéry syn dea as loftmachtpiloat yn 'e Twadde Wrâldoarloch, en is it meast lêzen en meast fertaalde Frânske boek: it is oerset yn mear as 250 talen en dialekten (braille-edysjes ynbegrepen), en wrâldwiid binne der mear as 140 miljoen eksimplaren fan ferkocht. Dêrmei is it ien fan 'e bêstferkeapjende boeken ea wurden. De Fryske oersetting fan Jacobus Q. Smink waard útjûn yn 1998.

Sûnt febrewaris 2012 is Dionne Stax op 'e lanlike tillefyzje ien fan 'e presintators fan it nijsbulletên fan NOS op 3. Dêrnjonken wurket hja as binnenlânmeiwurker op 'e nijsredaksje fan 'e NOS. Yn 2013 waard se ien fan 'e fêste nijslêzers fan it NOS Sjoernaal, wêrby't se yn 'e regel moarns of middeis te sjen is. Yn dy funksje hat se Annechien Steenhuizen ferfongen, dy't trochskode nei de jûnsútstjoerings fan it sjoernaal. Fierders is Stax sûnt jannewaris 2014 geregeldwei tafeldame fan Matthijs van Nieuwkerk yn it VARA-praatprogramma De Wereld Draait Door.
Achtschellinck waard tige beynfloede troch Jacques d'Arthois, in learling út de Rubensskoalle. Hy skildere foaral grote bosklânskippen foar tsjerkegebouwen en kleasters. Dizze lânskippien waarden troch oaren fierders ôfwurke mei figueren en tafrelen út de bibel. Achtschellinck skildere ek ferskate lânskippen yn de skilderijen fan Gaspar de Crayer. Hy foarme mei Lodewijk de Vadder en Jacques d'Arthois de sahjitten Zoniënwoudskilders, de op dat stuit foar master opslaande groep fan Brusselske lânskipsskilders. Ien fan syn learlingen wie Theobald Michau.

Mooglik wie de hektograaf al yn de jierren santich fan de 19e iuw brûkt op in pear kantoaren. De technyk waard brûkt foar proefwurken op skoallen, tsjerkebulletins en notulen. Kriichsfinzenen by it kastiel fan Colditz yn de Twadde Wrâldoarloch brûkten in ymprovisearre hektograaf om dokuminten foar in flechtpoging te fermannichfâldigjen. In pear kear is der troch Russyske futuristen in boekyllustraasje mei makke en de Dútske ekspresjonist Emil Nolde brûkte fjouwer hektografen.

Dover (eartiidsk yn it Nederlânsk: Daveren) is in wichtich fearhavenplak yn Ingelân, yn it greefskip Kent yn de regio Súdeast Ingelân. De stêd leit oan it Nau fan Calais (of Strjitte fan Dover), lykas it eastlik diel fan It Kanaal neamd wurdt. De namme Dover komt fan it rivierke de Dour.

Yn de 60er jierren gie er nei Ingelân om de Ynternasjonale Tentoanstelling (1862) te sjen, en nei Switserlân. Yn ien fan syn brieven skriuwt er der is gjin akademy yn de wrâld dy't jin sa foarút helpe kin as dizze wrâldtentoanstelling. De skilders dy't him it meast beynfloede hawwe binne de Britske John Constable en de Switserske skilder Alexandre Calame.

De Mekong (yn it Fjetnameesk Mê Kông en yn it Sineesk Méigōng Hé 湄公河) is in rivier yn Súdeast-Aazje. De rivier is 4909 kilometer lang (sommige boarnen jouwe in koartere lingte fan 4350 km) en wurdt beskôge as ien fan de wichtichste rivieren yn Aazje. De rivier rint troch ferskillen lannen te witten Sina, Myanmar, Laos, Tailân, Kambodja en Fjetnam.

Tink mar oan it seinen mei in seinlampe. Likelange ljochtflitsen sizze net safolle, mar yn it foar ôfsprutsen sinjalen mei lange en koarte flitsen kin de oare op ôfstân fertelle wat jo bedoele.

Konqueror is ûntwikkele foar Linux, mar it kin oeral wurkje wêr't KDE op te ynstallearjen is. Dat binne dus Unix-eftige systemen, lykas BSD en Solaris, mar ek Mac OS X en Windows.

De Sjosjoanen, Sacajawea har bertefolk, brûke lykwols de stavering "Sacajawea" of "Sacajewea", mei't se de namme as in Sjosjoanske beskôgje, in ferbastering fan Saca-tzaw-meah, wat "boatelûkster" of "boatetriuwster" betsjut. De Sjosjoanen beweare dat de Hidatsa, dy't Sacajawea finzen namen, inkeld har namme neffens harren eigen taal reyntrepretearre hawwe. De moderne wittenskip beskôget "Sacajawea" oer it algemien as in ferkearde stavering, en sûnt de ein fan 'e tweintichste iuw is dizze staveringswize yn ûnbrûk oan it reitsjen, mar de útspraak fan 'e namme op dizze wize is frijwol algemien.
De oarspronklike yngong fan de tsjerke wie yn de toer oan de westkant. Yn 1887 waard der in nije yngong yn it koar oan de eastkant fan de tsjerke makke. Yn de knobske tsjerketoer, mei trije liddingen en in ynsnoerde spits, hinget in troch Johannes Nicolaus Derck yn 1770 jitten klok. Op de toer stiet in wynfaan yn de foarm fan in seehynderke. Yn de tsjerke binne noch in soad oantinkens bewarre oan it aadlike laach Donia, wêrfan de leden har ynspand hawwe foar de bou fan de tsjerke. Ferskate dielen fan it tsjerkeynterieur, wêrûnder de preekstoel, binne makke yn de 17e iuw. It oargel dateart út 1848 en is makke troch de oargelbouwer Carl Friedrich August Naber fan Dimter.

Yn de Fjetnamkriich waard Hanoi bot bombardearre; fral de ynfrastruktuer sa as brêgen en it spoar hienen dêr swier fan te lijen. Doe't de Fjetnamkriich dien wie, waard Hanoi op 2 july 1976 de offisjele haadstêd fan de sosjalistyske republyk Fjetnam.

Majorka hat in Mediterraan klimaat, mei waarme simmers en mylde winters. Yn augustus, de waarmste moanne, is de trochsneed temperatuer oerdeis 29,8 °C, en yn jannewaris, de kâldste moanne, is dat 15,4 °C. It eilân kriget jiers trochinoar 449 mm delslach.

Fan al dy farianten sil men yn it deistich libben foar't neist allinnich de tenoar- en bastromboane tsjinkomme en inkeldris de alttromboane. De tenoar- en bastromboane ha de Bes as grûntoan. Se wurde oant no ta net as transponearjend ynstrumint beskôge. Dat wol dus sizze dat foar in tromboane de grûntoan net C neamd en skreaun wurdt, sa't gewoan is by in soad oare koperblaasynstruminten, mar de werklik klinkende toan. Yn ferliking mei bygelyks fentylynstruminten en houtblaasynstruminten makket dat it oerskeakeljen op oare tromboanes (alt b.g.) lestiger mei't men jin dan foar de ferskate stimmings hieltyd in oare grepetabel eigen meitsje moat.

Ein fan de Twadde Mitridatyske Oarloch, Mitridates VI fan Pontus ferslaat de Romeinen by de rivier de Halys (Reade Rivier), Sulla respektearet de "Frede fan Dardanus" en it Pontyske leger lûkt har tebek út Frygje.

Dennis Tito - Earste priveeromtefarder. Reizge fan 28 april oant en mei 6 maaie 2002 mei in Russyske Sojûz nei it Ynternasjonale romtestasjon en wer werom, dêr't er tweintich miljoen dollar foar betelle.

Yn 1969 makke Assia Wevill, dy't doe Hughes syn freondinne wie, ek in ein oan har libben (nota bene op deselde wize as Plath), nei earst harren dochterke fan fjouwer Alexandra deadien te hawwen.

De tropyske reinwâlden lizze yn de Tropen, om de evener hinne op plakken dêr't in soad rein falt. De tropen lizze tusken de kreeftskearkring en stienbokskearkring. Ungefear 7% fan it totale ierdoerflak is yn distiid mei reinwâld bedutsen.
Mear as de helte fan alle reinwâlden op ierde is yn de ôfrûne 50 jier ferdwûn troch de minsk. Neist de houtkap hawwe mynbou en oare minsklike aktiviteiten in tige nefatyf effekt op de wâlden. Hjirtroch stjerre alle dagen in soad plante- en bistesoarten út, en ferdwine der in protte hektares natoer. In oare bedriging foar it ekosysteem binne bistehannelers, dy't eksoatyske bisten út it reinwâld fange en deameitsje en dêrtroch it lykwicht fersteure. Kapt reinwâld groeit net hurd werom omdat de grûn ûnfruchtber is. Ek as de bosk úteinlik al weromgroeit, sil it nea wer sa't soarterykdom hawwe as eartiids, sels al wurde der ynhiemske beammen plante, en ynhiemske soarten werombrocht wurde.

It brûken fan de sopraantromboane is eins fan mear jongere datum, as oanfolling op it saneamde 'Posaunenchor'. De sopraninotromboane en de pikkolotromboane binne de eksoaten yn de famylje en wurde komselden brûkt. It wie in besykjen om de famylje fan de tromboanes út te wreidzjen nei in folslein 'koar', sa't dat al bestie by bygelyks de blokfluit en klarinet. De alttromboane wurdt hast allinnich brûkt yn Dútske symfoanyske en tsjerklike muzyk út dy tradysje. Foarbylden dêrfan binne de 'Rheinische' symfoany fan R. Schumann en it 'Requiem' fan W.A. Mozart. Nei sawat 1900 is foar dat ynstrumint in bitter lyts bytsje skreaun. De tenoartromboane is fierwei de meast brûkte fariant. Troch syn formaat is dit lid fan de tromboanefamylje it bêst te brûken. In earm fan in folwoeksene fan gewoan postuer hat krekt de nedige lingte foar de skúf fan dit ynstrumint. De bastromboane bestie oarspronklik allinnich as model yn de stimming F (inkeld Es). It ynstrumint is dêrtrch de helte langer as de tenoartromboane. Sadwaande is de skúf te lang om hielendal troch de minsklike earm betsjinne wurde te kinnen. In ferlingstik (pookje) waard dêrom oanbrocht. It hie eigenskip dat it ynstrumint dêrtroch net fuortendaalks handich te bespyljen wie. Nei it útfinen fan it fjilde fentyl is it ynstrumint stadichoan ferfongen troch in grutter boude fariant fan de tenoartromboane mei ien of twa fentilen. Dêrtroch waard it in fleksibele bastromboane mei de foardielen fan de tenoartromboane as it giet om hantearberens en de donkere klank fan de âlde bastromboane. Itselde is bard mei de kontrabastromboane. Yn oarsprong wie dat ynstrumint dûbeld sa lang as de tenoartromboane. Troch it tapassen fan de earder neamde fentilen wurdt it ynstrumint hjoed de dei allinnich noch boud as kontrabastromboane yn F mei tafoeging fan twa fentilen. Omdat de skúf dan noch hieltyd te lang is foar de earm fan de tromboanist wurdt der in ynkoarte skúf brûkt. Yn de lichte muzyk wurde allinnich de tenoar- en bastromboane brûkt. Yn de moderne symfoanyske orkesten wurdt meast in trijefâldige besetting brûkt dy't bestiet út twa tenoartromboanes en ien bastromboane. Dat jildt ek foar in brassband. Yn in symfoany-orkest wurdt hiel inkeld noch in alt- of kontrabastromboane brûkt.
Yn 1997 ferkocht de lêste private eigner de mûne oan de gemeente Kollumerlân, en de mûne kaam doe yn behear fan de monumintenkommisje fan de gemeente. Yn 1999/2000 waard de mûne restaurearre en wer ree makke foar it meallen. Sûnt 6 maaie 2000 is de mûne wer yn it wurk, mei frijwillige mûnders. Der is in bân ûntstien mei de mûne "De Immigrant" yn in Fulton (Illinois) yn de Feriene Steaten. Op 8 april 2012 baarnde de mûne ôf. Yn 2014 waard de mûne fannijs boud. Stichting Erfgoed Kollumerland & Nieuwkruisland wol hawwe dat de nije mûne ek de status fan momumint kriget.

Der binne gjin strikte diplomabetingsten foar it berop sekretaresse, hoewol't de measten in administrative MBO-oplieding folge hawwe. Dêrnjonken besteane der spesjalistyske opliedings dy't faak wól fereaske binne, foar juridysk sekretaresses, medysk sekretaresses en direksjesekretaresses.

De kolonisaasje fan Montana gie net sûnder slach of stjit. Yn 1855 sleat gûverneur Isaac Stevens it Ferdrach fan Hellgate mei de Plathollen, Kalispel en Kûtenai fan westlik Montana, mar troch misferstannen en minne fertaling by de ûnderhannelings duorre strideraasje oer lân yn dy krite noch oant 1891 fuort. Fan 'e 1850-er jierren ôf fûnen yn noardlik Montana wapene konfrontaasjes tusken blanke kolonisten en de Swartfuotten plak, dy't yn 1870 ta in hichtepunt kamen by it Bloedbad fan de Marias, wêrby't troch de Amerikaanske kavalery sa'n twahûndert Swartfuot-froulju, -bern en -âlderein ôfslachte waarden.

De generale foar de Freule, dy't gewoanwei yn Frjentsjer op de snein foar de Freule hâlden wurdt, koe fanwege de minne kondysje fan it Sjûkelân net trochgean.

Lykas Konqueror brûkme meitsje kin fan oare programma's sa wurket it ek oarsom. Sa krije je bygelyks programma's dy by it ôfspyljen fan in kompaktskyfke de ynformaasje fan de artyst werjouwe.

Nei syn emeritaat yn 1943 ferfarde er nei Lunteren. Syn lêste jierren hie er te lijen fan in deadlike sykte. Oan de ein fan de Twadde Wrâldkriich ferlear er syn âldste soan.

De âldste typen bamboefluiten wurde bespile as in dwersfluit, dat wol sizze dat de bespiler de toanfoarming sels folslein kontrolearret mei de lippen. Guon fan sokke ynstruminten wurde letterlik dwers bespile, lykas de Noard-Yndiaaske bansuri, oare healdwers, lykas de kaval út de Balkan, of de Ney út Lyts-Aazje. Wer oare brûke in skerp slipe râne en wurde rjocht bespile, lykas de shakuhachi út Japan of de kena út Súd-Amearika, dy't in ynsnijde ekstra naad hat om de toanfoarming makliker te meitsjen.

De Tsjerke fan de Foarbea fan de Mem Gods (Russysk: Храм Покрова Пресвятой Богородицы в Ясеневе) is in otterdokske tsjerke yn Moskou, Ruslân. De tsjerke stiet yn it distrikt Jasenevo fan it súdwestlike okrûch. It jild foar de bou fan dizze tsjerke mei in útsûnderlike rike ynrjochting fan mozaiken waard byinoar sammele troch likernôch 800.000 gewoane minsken en organisaasjes. Bysûnder is ek dat de measte mozaiken net troch profesjonele keunstners makke binne, mar troch frijwilligers.
Bel en de Draak is opboud út trije ûnderskate ferhalen, twa dêr't Daniël de ôfgoadetsjinst fan 'e Babyloaniërs bestriidt en in trêden wêryn't er yn 'e liuwekûle smiten wurdt, en rêden wurdt mei help fan 'e profeet Habakuk. De tekst is inkeld oerlevere yn it Gryksk, en wol yn twa ferzjes. De iene, dy't yn it lytste part fan 'e bewarre bleaune manuskripten fêstlein is, en dy't somtiden de "Aldgrykske" ferzje neamd wurdt, liket de fariant te wêzen dy't oarspronklik yn 'e Septuaginta stie. Dizze wie lykwols sa ûnbefredigjend, dat de iere tsjerke derfoar keas om yn it stee derfan de ferzje fan 'e hellenistyske joadske skriftlearde Téodotus († ±200) yn 'e lettere hanskriften fan 'e Septuaginta op te nimmen. Wannear't Bel en de Draak krekt ûntstien is en oft der oarspronklik in Hebriuwske of Arameeske ferzje fan bestien hat, is noch altiten ûndúdlik.

Nederlân boude om de Twadde Wrâldoarloch in hegemony op yn de seesleepfeart. De ferneamdste sleepboat is wierskynlik de Swarte See fan Smit út 1933. Hoewol’t de rol fan Nederlân yn de sleepfeart net mear sa grut is, wurdt troch it Nederlânske Damen 40% fan de sleepboaten fan’e wrâld boud.

It briedgebiet leit oan de noardlike kusten fan de Atlantyske Oseaan en de Stille Oseaan en ek oan de oanslutende parten fan de Noardlike Iissee.

Yn patriargale maatskippijen hawwe dochters faak minder of oare wetlike rjochten as soannen, benammen op it mêd fan it erfrjocht. Yn Jeropa wie dat bygelyks iuwenlang sa, om't it besit fan dochters yn 'e praktyk eigendom waard fan harren mannen, en dêrmei út 'e famylje rekke. Yn aadlike lagen urven sadwaande soannen frijwol alle replike guod en fral ûnreplik goed om it yn 'e famylje te hâlden, en moasten dochters, dy't meastal úthylke waarden of yn it kleaster giene, it op syn bêsten dwaan mei in jildlike talage of in som jild yn ien kear. As der lykwols gjin manlike opfolgers wiene (en in geslacht dêrtroch útstoar), urf in dochter faak wol alles; sa'nent waard in erfdochter neamd, en sokke erfdochters wiene felbegearde houlikspartners, net fanwegen harrensels, mar fanwegen it besit dat se meibrochten.

Master hat syn brief skreaun yn 'e krystfakânsje, doe't de frou in skoft fan hûs wie fanwegen in tekoart oan froedfroulju yn 'e polder. Hy hie it hiele brief ôf en op 'e post hawwe wollen ear't se wer thúskaam, mar hja is der gauwer wer as dêr't er op rekkene hat, en dan ûntfytmannet se him it brief om dat te lêzen. Har oardiel oer syn epistel is posityf, mar se kin der net by dat er no net begrypt wêr't it Jehannes wier om te dwaan is. Want dat hiele gedoch yn it doarp, seit se, kin him dêr yn Kanada neat skele, mar hy hat altyd al in eachje op Trynke Visser hân. Fan gefolgen slút master it brief ôf mei it neamen fan 'e mooglikheid dat in troutsjinst fansels ek yn it Frysk kin.

Fan 'e taksonomy út besjoen is it doel fan dizze famylje dan ek allinnich om oan te jaan dat Lamantinen net besibbe binne oan oare skaaien fan 'e seekij.
De stichting fan it keninkryk fan de Súd-Saksen wurdt beskreaun yn de Angelsaksyske Kronyk, dy’t seit dat yn it jier 477 Aelle , yn trije skippen mei syn trije soannen, oankaam yn in plak mei de namme Cymenshore. Ut it tiidrek 491 oant 607 binne der gjin skriftlike boarnen oer Susseks bekend.

De noch net alhiel foltôge Koepeltsjerke waard op 22 augustus 1779 yn gebrûk nommen en in jier letter levere Johannes Mittenreyter it oargel op.

Distance measuring equipment (ôfstânmjitapparatuer), meastentiids ôfkoarte ta DME, soarget derfoar dat in piloat de ôfstân ta de lâningsbaan wit. Dit systeem wurdt faak yn kombinaasje mei of ynstee fan marker beacons brûkt. Twa wichtige foardielen fan DME binne dat de apparatuer op it fleanfjild stiet en dat in piloat hieltiten de ôfstân ta de lâningsbaan ôflêze kin op in ynstrumint yn de cockpit. It DME-sinjaal kin keppele wurde oan it ILS-sinjaal. Mei it ynstellen fan de ILS-frekwinsje op de radio wurdt dan automatysk DME selektearre.

Sûnt hat it prinske seis oare asteroïden besocht, elkmis bewenne troch in ûnnoazele folwoeksene: in kening sûnder ûnderdienen dy't mient dat er oer de stjerren en de sinne regearret om't er se inkeld dingen befellet te dwaan dy't se oars fan natuere dochs ek wol dien hiene; in pauwige idelteut, dy't mient dat er fierwei de bêste bewenner fan syn fierders ûnbewenne planeet is; in sûplap dy't drinkt om 'e skamte foar syn drinken te ferjitten; in sakeman dy't sûnder ein de stjerren telt en beweart dat se allegear syn eigendom binne; in strjitlantearne-oanstekker dy't syn iene lantearne eltse minút oanstekt en wer dôvet om't syn asteroïde yn in minút om syn as draait (en it der dus eltse minút dei en nacht is); en in âldere geograaf dy't sa yn syn teoryen bestrûpt rekke is dat er nea de wrâld ûndersiket dy't er oan it beskriuwen is. Doe't de geograaf it prinske út beropsmjittige nijsgjirrigens frege om syn eigen planeet te beskriuwen, neamde it prinske de roas, mar de geograaf lei út dat er sokke foarbygeande dingen net fêstlizze koe. It prinske wie skokt troch dy útspraak, om't er fan 'e roas hold. Op oanrieden fan 'e geograaf bejoech it prinske him doe nei de Ierde.

De Kachelotplate hat oant in pear jier werom in sânplaat west. Mar trochdat de dunen grutter en heger waarden en der gers begûn te groeien op it eastlike part fan it eilân foldie de sânplaat oan de easken dy’t oan in eilân steld binne. Bygelyks in oerflak fan mear as 160 hektare en dat it eilân by gemiddeld heech wetter net mear oerstreamt. Sadwaande makke de Niedersächsischer Landesbetrieb für Wasserwirtschaft und Küstenschuts (NLWKN) op 28 july 2003 bekend dat de Kachelotplaat sa grut wurden wie dat it offisjeel as eilân yn de boeken kaam. Hjirtroch is de Kachelotplaat it jongste waadeilân.
Op technysk gebiet rekke de Keninklike Marine hieltyd mear benefter by de Jeropeeske grutmachten. Moderne ûntwikkelingen as de stoommasine, bepânsering, torpedo's en ûnderseeboaten waarden hjir meastal letter yntrodusearre. Sa boude de Keninklike Marine noch pânserskippen doe’t dat konsept troch de komst fan de Dreadnought-type slachskippen op oare plakken al folslein efterhelle wie. Slachskippen, opnommen yn in floatplan fan 1912/1913, kamen der net. Noch yn 1925 waarden krusers yn gebrûk nommen mei kanonnen efter skylden, wylst oare marines dy yn tichte geskutstuorren setten. By de bou fan moderne oarlochsskippen brûkte de marine bûtenlânske ûntwerpen. De Rôfdier en de Admiralen klasse torpedoboatjagers wienen basearre op Ingelske ûntwerpen en de earste ûnderseeboat wie boud neffens in Amerikaansk ûntwerp. De ûnderseetsjinst waard oprjochte op 21 desimber 1906.

11 maaie is de 131e dei fan it jier op de Gregoriaanske kalinder (yn in skrikkeljier de 132e). Der folgje noch 234 dagen oan 'e ein fan it jier ta.

Ottawa wie tidens de Twadde Wrâldoarloch it wenplak fan prinses Juliana mei har bern, wêrtroch de stêd noch altiten in bysondere bân mei Nederlân hat. Elts jier, yn de moanne maaie, fynt yn Ottawa it Tulip Festival / Festival des tulipes plak werby it Nederlânske keningshûs 10.000 tulpenbollen nei de stêd stjoert as tankberens foar de hûsfesting fan de keninklike famylje en de befrijing fan Nederlân troch de Kanadezen.

Der is net folle oer Sacajawea bekend. Se waard berne as in lid fan 'e Lemhy-substamme fan it folk fan 'e Noardlike Sjosjoanen, om 1788 hinne, yn wat no it suden fan 'e steat Idaho is, wierskynlik deunby it hjoeddeiske plak Salmon. Yn 1800, doe't se likernôch tolve jier wie, waarden sy en ferskate oare Sjosjoanske famkes by in oerfal fan 'e Hidatsa ûntfierd. Sacajawea bedarre yn in Hidatsa-doarp yn 'e buert fan it hjoeddeiske Washburn, yn Noard-Dakota. In jier letter, doe't se trettjin wie of dêr by om, waard se ta frou nommen troch Toussaint Charbonneau, in Frânsk-Kanadeeske pelsjager dy't yn itselde Hidatsa-doarp tahold. Dy wie earder ek al mei in oar Sjosjoansk famke, Otterfrou, troud. Hoe't dat krekt yn syn wurk gie, is net bekend, mar der binne ferhalen dat Charbonneau beide famkes fan 'e Hidatsa kocht, of dat er Sacajawea wûn by in gokspul.

Smit krige yn 1956 nei de Suezkrisis de opdracht om mei Svitzer 41 wrakken te romjen. Ferneamde bergingen binne ûnder oare dy fan de Koersk en dy fan de Herald of Free Enterprise.

Hy ferstoar as âldfeint. Nei syn dea bleau Osingastate net mear troch famylje bewenne; it waard ferbliuw fan de notaris en de gemeente-sekretaris. Dêrnei waard de state sloopt; op de fûneminten waarden in tal arbeiderswenten boud.

Beaconsfield hat sûnt 1929 ek it âldste miniatuerstedsje fan de wrâld, Bekonscot Model Village, boud op in skaal fan 1:12. Madurodam yn De Haach is ynspirearre op Bekonscot. Bekonscot lit typysk Ingelske huzen en oare bouwurken sjen, fral út de perioade fan nei 1930.

Marija Gimbutas 1980. "The Kurgan wave #2 (c.3400-3200 BC) into Europe and the following transformation of culture", Journal of Indo-European Studies 8: 273-315.
It knooppunt is yn de ringwei (fan Europaplein nei Ringwei East v.v.) iepene op 15 desimber 2008 . De tûke fanút de A7 (fanút Dútslân rjochting Europaplein mar ek Ringwei East en v.v.) is op 1 febrewaris 2009 iepene. Hjirmei is it eartiidske trasee oer de Gideonbrêge no offisjeel in stedsautowei mei in maksimale snelheid fan 70 km/o.

Mammoet Transport waard yn 1973 oprjochte as ûnderdiel fan de Keninklike Nederlânske Stoomboat-Maatskippij foar swiere lading ferfier en waard ûnderdiel fan Nedlloyd doe’t dizze KNSM oernaam. Yn july 1995 waard Mammoet Transport ferkocht oan Van Seumeren. Dizze wie net ynteressearre yn it skipfeartûnderdiel en ferkocht dat op 21 novimber 2001 oan Spliethoff, dat al earder in belang nommen hie fan 50%. Hjirby waard de namme feroare yn BigLift, omdat Van Seumeren fierder gie as Mammoet.

Wybe Sjoerds wie lykas syn broer Piter wettergeus út Warkum. Wykte yn 1567 út nei East-Fryslân. Mear frijbûtser as frijheidsstrider. Diederik Sonoy liet him op 12 july 1572 ophingje yn Medemblik.

de teoretyske natuerkunde of teoretyske fysika is in tûke fan de natuerkunde dy't him dwaande hâldt mei it meitsjen fan nije natuerkundige teoryen. Dêrmei ûnderskiedt dizze tûke him fan de folgjende twa.

Yn 1716 waard Majorka ta in ûnderdiel makke fan 'e nije Spaanske provinsje fan 'e Baleären. Dat bleau it oant yn 'e tweintichste iuw, doe't it fan it begjin fan 'e Spaanske Boargeroarloch yn febrewaris 1936 ôf in bolwurk fan 'e faksisten fan generaal Francisco Franco wie. Yn augustus fan datselde jier besochten de republikeinen mei in amfibyske lâning it eilân te weroverjen, mar by dy Slach om Majorka waarden se úteinlik twongen om har werom te lûken troch de stipe dy't de Spaanske faksisten krigen fan 'e Italjaanske striidkrêften, dy't stjoerd wiene troch diktator Benito Mussolini, as ûnderdiel fan 'e Italjaanske besetting fan Majorka.

De Lamantyndieren (Trichechidae) binne in famylje fan grutte wettersûchdieren út it skift fan 'e seekij. Der is mar ien skaai yn dizze famylje, de Lamantinen, mei yn dat skaai trije soarten.

Mei om syn kennis fan de orbitale meganika waard hy yn 1963 troch de NASA selektearre as astronaut. Oant dat stuit wie hy gefjochtspiloat by de Amerikaanse loftmacht. Syn earste romteflecht wie yn 1966 mei de misje Gemini 12, in fjouwer dagen duorjende reis, tegearre mei Jim Lovell.

De tsjerke wie oarspronklik wijd oan Marije, de mem fan Jezus. It skip út de 13e iuw waard boud om in 12e iuwske romaanske foargonger te ferfangen. Yn de 14e iuw waard der in toer oan fêstboud dy't yn 1656 opklampe waard en in sealdak krige. De liedklok is fan 1493. De tsjerke hie twa transeptearms, mar dy binne letter wer ôfbrutsen. De fiifkante koarsluting is út de 19e iuw. De ynventaris hat in in preekstoel út 1632, makke troch Dirk Claesz, in oerkape hearebank (1641) en in stikmannich rouboerden. It oargel út 1872 is boud troch Petrus van Oeckelen.
Hoewol't it berop fan sekretaresse de lêste fearnsiuw in stik selsstanniger wurden is, kinne der swierrichheden ûntstean as in sekretaresse har té selsstannich begjint te hâlden en te dragen. Oare probleempunten kinne wêze as se har baas (al of net op syn fersyk) te sterk ôfskermet, as se har tefolle mei it priveelibben fan har baas ynlit, of as bliken docht dat se bekwamer is as har baas. Hiel bekend is fierders it folgjende probleemgebiet: as in sekretaresse in te nauwe relaasje kriget mei har baas. Dat is in tema dat in soad yn literatuer, films, op tillefyzje en ek yn pornografyske publikaasjes oanhelle wurdt.

De oerheid is it heechste foechhawwend gesach yn in beskaat geografysk en/of bestjoerlik gebiet. Yn Nederlân is de oerheid 'horizontaal' opspjalten yn trije bestjoerslagen, te witten: de lanlike oerheid, de provinsjale oerheid en de gemeentlike oerheid. Dêrnjonken is it yn Nederlân en alle oare demokratyske lannen sa dat de oerheid neffens de trias politica ek 'fertikaal' yn trije los faninoar operearjende dielen ferparte is: de útfierende macht (it regear, it Kolleezje fan Deputearre Steaten en it Kolleezje fan Boargemaster en Wethâlders), de wetjaande macht (it nasjonaal parlemint, Provinsjale Steaten en de gemeenteried) en de rjochterlike macht (dy't soms net mar meastal wol ta de oerheid rekkene wurdt). Dêrnjonken kin mei de oantsjutting 'oerheid' soms ek ferwiisd wurde nei in oare foarm fan (bgl. tsjerklik) gesach (lykas de paus, yn it gefal fan it roomsk-katolisisme). Lju dy't by de oerheid yn 'e tsjinst binne, wurde amtners neamd.

De Kompenije is in gebiet wêr de feanen ûntgûn waarden troch de hearen Kompanjons. Benammen de leefomstannichheden fan de bewenners oan de wiken wienen ferskuorrende min.

Affiksen komme ornaris net op harsels foar en dochs is der in groep selsstannige wurden dy't ek as affiks brûkt wurde, dat is de groep fan de healsuffiks.

Bel en de Draak, yn it Hebriuwsk: באל ודרקון, Bel u-Draqun, is in apokrife Gryksktalige tafoeging oan Daniël, in boek fan sawol de joadske as de kristlike Bibel. Yn 'e joadske Tenach en yn it Alde Testamint fan 'e Bibel sa't dat yn gebrûk is ûnder de protestantske denominaasjes is allinnich de tekst fan Daniël werjûn neffens it Hebriuwsktalige orizjineel, dus sûnder Bel en de Draak of de oare Taheakken op it Boek Daniël (Azarja en Suzanne). De Anglikaanske Tsjerke lit Bel en de Draak ôfprintsje yn syn bibels, mar ûnder it betingst dat it net bedoeld is om 'e tsjerklike lear op te basearjen (dus inkeld foar de nijsgjirrigens). Yn 'e Roomsk-Katolike Tsjerke, lykwols, heart Bel en de Draak wol ta de kanon en foarmet it gewoan haadstik 14 fan it boek Daniël (nei Suzanne, dat dêr haadstik 13 is). En yn 'e eastersk-otterdokse tsjerken, dy't de gearstalling fan 'e Septuaginta, de iere Grykske bibeloersetting, oanhâlde, is dat krekt-en-gelyk. Yn 'e Nije Fryske Bibeloersetting fan 1978, dêr't Daniël mar tolve haadstikken hat, wurdt Bel en de Draak mei de oare beide tafoegings oan Daniël fermeld by de apokrife boeken as in taheakke by it Alde Testamint.
Hy troude twa kear. Earst 14 jannewaris 1693 mei Houkje fan Glinstra, doopt yn Ljouwert 18 augustus 1671, al gau nei har houlik ferstoarn, dochter fan Hector, grytman fan Tytsjerksteradiel, en fan Eritia Willemsdr. fan Vierssen. Dêrnei troude er fannijs 24 febrewaris 1695 mei Detsje of Dids fan Andringa, berne op De Lemmer 28 febrewaris 1677, ferstoarn te Beets 28 july 1719 en dêr begroeven, dochter fan Tinco, grytman fan Lemsterlân, en fan Eritia fan Scheltinga. Ien fan dizze houliken waard troch Abelus S. Siccama besongen.

Neffens de Internet Adult Film Database (IAFD) spile Storm yn 1998 en 1999 yn totaal yn in seistal films, allegear foar it Sweedske Private-label. Dêrby wurke se benammen gear mei Woodman. Har bekendste films wiene African Dream (1999) en Sex Therapy 2 (1999). Ein 1999 loek Storm har út 'e Jeropeeske pornoyndustry werom.

De Roeken binne werom (1871) wurdt troch in protte kritisy beskôge as it hichtepunt fan Savrasov’s artistike karriêre. Yn in hiel ienfâldich, sljochtwei tafriel fan it werom kommen fan de roeken lit Savrasov, yngeand en mei gefoel, de oergong fan winter nei maitiid sjen. It wie in nijsoartige wize fan lyrysk lânskipskilderjen, troch lettere kritisy as stimmich lânskip oantsjutten. It skilderij makke him ferneamd.

Berchtesgadener Land is in bestjoerlik distrikt yn de Dútske dielsteat Beieren en hat 102.994 ynwenners. It distrikt waard oprjochte yn 1972.

Edward James (Ted) Hughes (Mytholmroyd, Yorkshire, 17 augustus 1930 – North Tawton, Devon, 28 oktober 1998) wie in Ingelsk dichter en skriuwer fan berneboeken.

It knooppunt, yn de foarm fan in skeane trompetoansluting, is oanlein as ûnderdiel fan it Euvelgunnetrasee. It knooppunt en it trasee binne ferneamd nei de eartiidske buorskip Euvelgunne. Troch it knooppunt ûntstiet in trochgeande ferbining sûnder ferkearsljochten op it trajekt fan de A7 nei de eastlike ringwei, wêrby'tt ek it Europaplein ûntlêste wurdt.

Fan oare bisten as fûgels kin sein wurde dat reptilen dúdlik nêstflechters binne, mei't dy harsels rêde kinne sadree't se út it aai komme. Evenhoevigen en ûnevenhoevigen binne ek nêstflechters, mei't dy koart nei de berte al stean en efter de mem oan rinne kinne. Fierders binne hazzen nêstflechters, wylst de nau besibbe kninen krekt nêstbliuwers binne. Mank de kjifdieren binne bgl. kavia's en hamsters nêstflechters, wylst mûzen en rotten nêstbliuwers binne. Minsken binne nêstbliuwers by útstek, mei't in minskepoppe fuort nei de berte suver hielendal neat kin.
Yn de hjoeddeistige tiid (2007) binne der trije skoallen fan tromboanebou: De Dútske, de Frânske en de Amerikaanske bou. De Dútske boustyl is in histoarysk gefolch fan de tromboane sa't dy begûn yn de 15de iuw en is te werkennen oan de bekerkrâns (Schmetterkranz yn it Dútsk). Dy wurdt noch brûkt yn de grutte Dútske en Eastenrykske orkesten. Ek yn Nederlânske en Amerikaanske orkesten wurde datsoarte ynstruminten ek brûkt, al is it meast foar muzyk dy't by dy ynstruminten past, lykas yn de symfoanyen fan Anton Bruckner, Gustav Mahler en Robert Schuman. Yn de neamde Dútske orkesten wurde dy ynstruminten foar alle muzyksoarten brûkt. Hjir docht dan ek út bliken dat in tal orkesten harren klank oanpasse doare oan de muzyk en dat in tal orkesten krekt fêsthâlde wolle oan har tradisjonele eigen lûd. De muzikanten brûke gauris tromboanes dy't om 1900 hinne booud binne. Yn alle oare lannen fan de wrâld wurde hast allinnich tromboanes fan Amerikaanske bou brûkt. Dat is in boustyl dy't mear †ut de Frânske styl fuortkommen is en troch ynfloeden fan de jass. De Amerikaanske en Frânske tromboanes ha gjin bekerkrâns, mei om't de bekers út twa stikken besteane dy't oanelkoar laske binne foar't se oer de matrys útsmard wurde. Yn Frânske orkesten wurde ek wol Amerikaanske tromboanes brûkt, mar se besykje ek dêr om har nasjonale heldere klankstyl fêst te hâlden.

Beitrag zur Psychologie der tragischen Dramatiker. Eine psychologische Studie, nach Heymans' biographischer Methode bearbeitet, G. Heymans & G. Pannenborg, Den Haach, Nijhoff, 1939.

Doe't er 17 wie gong er foar twa wiken nei Kalifornje, op besite by syn omke yn Long Beach, en doe't er nei in jier wer nei hûs kaam, wie dat om te sizzen dat er ferfoer nei Kalifornje om akteur te wurden. Ien kear yn Kalifornje spile er toaniel foar de Long Beach Theatre Group. Dit wie sjoen troch immen fan Paramount Studios dy't sei dat er takomst hie as akteur. Doe't er yn 1942 spile yn "The Innocent Young Man" waard er fereale op de oare stjerre fan it stik, Carolyn Dowling. Mar doe waarden ek de Feriene Steaten part fan de Twadde Wrâldkriich, en Kelley tsjinne yn it Army Air Corps. Hy bleau al yn de Feriene Steaten en op it ein fan de oarloch spile er yn in training film fan de marine, Time to Kill. Nei de oarloch, op 7 septimber 1945, troude Jackson mei Carolyn.

Aldrin hat meardere konflikten hân mei Bart Sibrel, dy't miende dat de Apollo-astronauten alles yn sêne setten hiene. Aldrin waard troch Sibrel twongen om op de Bibel te swarren dat er op de moanne rûn hat. Doe't Aldrin dit wegere makke Sibrel him út foar leffert en in skelmer. Aldrin nom dit net en joech Sibrel in hou oan de kop. De plysje hat de saak ûndersocht, mar ûndernom gjin aksje tsjin Aldrin.

Tige wichtich foar de ekonomy fan De Tynje wie de bou fan in eigen koöperative suvelfabryk, dy't wol molkfabryk of bûterfabryk neamd waard. Yn 1916 gie dat fabryk, de Volharding II fan ‘e mient. Dat wichtige barren kin wol beskôge wurde as de finale ôfsluting fan de feanterij dêre. Ek fan de earmoede dy’t dêrmei anneks west hie. It doarp wie wier útriist út 'e puollen!
It politike lânskip fan Montana wurdt behearske troch de beide grutte Amerikaanske politike partijen, de Demokratyske Partij en de Republikeinske Partij. Alle oare partijen spylje yn 'e steat mar in marzjinale rol. Histoarysk wie Montana in swingsteat, dy't by ferkiezings beide kanten útgean koe, mar sûnt de 1980-er jierren is de steat stevich yn 'e hannen kommen fan 'e Republikeinen.

30 augustus is de 242e dei fan it jier op de Gregoriaanske kalinder (yn in skrikkeljier de 243e). Der folgje noch 123 dagen oan 'e ein fan it jier ta.

ILS-apparatuer kin nei kapasiteiten opdield wurde yn trije haadkategoryen. De tredde kategory is fierder opdield yn trije subkategoryen. De ynformaasje hjirûnder is sa't de ICAO dy oanbiedt.

Yn de perioade dêrnei wurde de keunstners klassifisearre as Hollânske masters. It binne ûnder oaren keunstskilders, byldhouwers en arsjitekten.

Yn 1933, nei in jier fan opbou en organisaasje, waard de earste publike gearkomst, in saneamde Landdag yn Utert holden, dy't troch 600 partijlju besocht waard. Hjir presintearre de partij harsels en har krante, Volk en Vaderland. Dêrnei groeide de oanhing fan de partij. Yn itselde jier waard it amtners ferbean om lid fan de NSB te wurden.

Selemalje is ûntstien yn it Heine Easten of it klassike Egypte. Yn Jeropa wurdt it sûnt de 7e iuw brûkt, mei as hichtepunt de Byzantynske keunst fan om it jier 1000 hinne. Fan it Byzantynske ryk út kaam it fia de Sidewei nei Sina dêr't it fierder ûntwikkele waard.

De Endemy yn it reinwâld is ek bot heech. Soks hâldt yn dat in soart mar op ien spesifyk stee yn it reinwâld foarkomt, en earne oars net. Dat kin bygelyks feroarsake wurde troch de protte rivieren dy't troch tropysk reinwâld rinne.

De Skoet is mei sa'n 38 oant 46 sm likernôch sa grut as in Wylde Ein, hy hat lykwols in wat smellere spitse snaffel. De wjukspanwiidte is by folwoeksen fûgels 61 oant 73 sm en sa wage ûngefear in kilogram. Yn de simmer binne de fearren op de kop, rêch, sturt en boppekant fan de wjukken brúnswart. De bûk en grutte parten fan de ûnderkant fan de wjukken binne wyt. Winterdeis binne ek de fearren op de kin en op de kop efter de eagen wyt.

De tsjerke waard nei de kriich wer restaurearre en rekonstruearre en de toer waard yn 1953 foltôge. De toer is in folslein nij ûntwerp fan Jules Kayer en hat neat mear fan de âlde toer fan Cuypers. As ferwizing nei de midskiuwske toer krige de Kayer-toer ek wer in sipel op de spits. Op it plak fan de eardere tagong stiet no de toer.

Hannes Þórður Pétursson Hafstein (Möðruvellir, 4 desimber 1861 - Reykjavik, 13 desimber 1922) wie in Yslânsk politikus, bankier en dichter. Hy wie de earste premier fan Yslân.

Mei William Butler Yeats en Edward Martyn stifte hja it Iersk Literêr Teater en it Abbey Teater. Foar beide selskippen hat sy in protte skreaun. Yn it Nederlânsk taalgebiet is hja ek bekend fanwege har bewurkingen fan Ierske mytologyske ferhalen.

Rankin died gjin besikings om werkeazen te wurde, omdat se troch har hâlding net populêr wurden wie. Yn har libben reizge Rankin sân kear nei Yndia en waard se in tawijend oanhingster fan Gandhi syn prinsipes fan geweltleasheid en selsbeskikking.
Op 'e Ierde mette it prinske in giele slange dy't sei dat er de macht hie om him werom te stjoeren nei syn eigen planeet en letter in foks dy't graach nuet makke wurde woe. It prinske seach ek in hiele rige roazestrûken en rekke teloarsteld, om't er miende dat syn roas de iennichste yn hiel it hielal wie, mar de foks lei him út dat syn roas wier wol unyk en spesjaal wie, mei't it de iennichste wie dêr't it prinske fan hold. De foks lei ek út dat it prinske syn roas ek min ofte mear nuet makke hie en dat er der sadwaande ferantwurdlik foar wurden wie, mei't men ferantwurdlikheid draacht foar dingen dy't men nuet makke hat.

De tradysjonele kânsel is in lytse romte, faak mei in tagongsdoarke, dêr't it ûnderlichem fan de foargonger efter net sichtber is. Yn moderne protestantse tsjerken is de lytse kânsel ferfongen troch in poadium wêrop't romte is foar mear aktiviteiten. Dêrop stiet dan in lessener. Hat de foargonger dan ek noch in triedleaze mikrofoan op de revers, dan hat er hjir folle mear bewegingsfrijheid.

Ek it lintdoarp Hübingen mei likernôch 130 ynwenners wurdt ta Oppenhausen rekkene. In it sintrum fan Hübingen stiet krekt lykas yn Oppenhausen in bakhûs. Dêrnjonken waard yn 1960 in kapel foar Hübingen bout.

Troch it brûken fan it Kparts objektmodel, kin Konqueror komponinten útfiere dy't stipe ha foar it werjaan fan beskate triemtypen en har ûnderbringe yn in paniel. Dat makket it mooglik om, bygelyks, in OpenDocument (mei help fan KOffice) of PDF dokumint fanút Konqueror te besjen. Alle applikaasjes dy't it KParts-model goed brûke, kinne sa ynbêde wurde.

Bromley is sûnt 1965 in distrikt, teffens it grutste, yn it greefskip Grut-Londen, Ingelân en hat 295.532 ynwenners. It oerflak beslacht 150,2 km².

De namme fan Montana komt út it Spaansk, fan montaña, dat "berch" of "berchlân" betsjut. De Spaanske kolonisators fan Meksiko neamden de hiele krite fan 'e Rocky Mountains dy't noardlik fan harren ynfloedssfear lei nammentlik Montaña del Norte ("Noardlik Berchlân"). De bynamme fan Montana is de Treasure State (de "Skattesteat"), fanwegen it goud en sulver dat der wûn waard (en noch wûn wurdt). In oare bekende bynamme is Big Sky Country ("Lân fan 'e Grutte Loften"), mei't op 'e flakke prêrje fan eastlik en sintraal Montana de loft hiel grut liket (foar lju dy't mear bercheftige kriten wend binne). Slogans dêr't Montana himsels mei oanpriizget, binne fierders Land of the Shining Mountains ("Lân fan 'e Blierkjende Bergen") en "the Last Best Place" ("it Lêste Bêste Plak").

De bosken oan de eastkant oan beide kanten fan de strjitwei nei Bakkefean binne sette litten troch de famylje Lycklama à Nijeholt dy't tusken 1850-1900 mei de oanlis begûn.

Hoewol’t it meastepart fan de aspirant-ofsieren har oplieding yn de praktyk oan board fan oarlochsskippen krige, kaam der dêrneist foar it earst in adelboarstenoplieding oan de wâl. Op 10 jannewaris 1816 waard it Marine-Ynstitút foar de oplieding ta ofsier oprjochte. Op 28 augustus 1829 waard it Keninklik Ynstitút foar de Marine offisjeel oprjochte.
Rankin waard berne op 11 juny 1880 yn Missoula, Montana, se wie de earste fan sân bern fan in feefokker en learares. Har heit wie in ymmigrant út Kanada, har mem waakse op yn New England. Se gie nei de Universiteit fan Montana en studearre ôf yn 1902.

In gongelstôk of gongstôk is in stôk dy't brûkt of meidroegen wurdt as helpmiddel by it kuierjen, as assessoire yn it ramt fan 'e moade, omreden fan selsferdigening of soms as amtsteken (benammen by religieuze amten). Gongelstokken besteane der yn in protte foarmen en mjitten, mar wiene foarhinne mear yn gebrûk as hjoed de dei. Alde gongelstokken kinne sochte en dêrom kostbere soammeldersfoarwerpen wêze. It sammeljen fan âlde gongelstokken hjit rabology. Eartiids kaam ek de degenstôk wol foar, in gongelstôk wêrby't oan it hânsel in degen fêstsiet, dy't yn 'e stôk ferburgen siet. Sa'n degenstôk koe sawol foar ferdigening as oanfal brûkt wurde.

By De Fochtel wie sûnt de jierren tritich fan de 20e iuw in wurkkamp festige yn it ramt fan de wurkferskaffing, it Rykswurkkamp Ybenheer. Yn 1942 waard it in wurkkamp foar manlike Joadske twangarbeiders. Yn de nacht fan 2 op 3 oktober fan dat jier waard it ûntromme. Alle 215 kampbewenners waarden nei kamp Westerbork transportearre en dêrwei nei Auschwitz en Sobibór. Nei de oarloch is it kamp brûkt om Molukse KNYL-militêren en harren húshâldings yn ûnder te bringen.

It parlemintsgebouw fan Ottawa waard boud op in gloaiende heuvel, Parliament Hill / Colline du Parlement, tichtby it begjinpunt fan it Rideaukanaal. Op 3 febrewaris 1916 brânne it gebouw ôf waarna in 1922 it hjoeddeistige gebouw waard oplevere mei de Peace Tower / Tour de la paix, de klokkentoren, dy't tsjintwurdich it symboal foar de haadstêd is.

Yn Birthday Letters (1998) ferdúdlike er lang om let it tal mystearjes rûnom syn yngewikkelde ferhâlding mei Sylvia Plath en har dea. It is in werjefte fan syn hâlden en dragen út dy tiid en Hughes lit ek in stikmannich aspekten fan harren relaasje sjen. It boek waard bekroane yn it jier fan útjefte mei de 'Forward Poetry Prize' foar de bêste bondel. It gedicht Last letter, dat oktober 2010 foar it ljocht kaam, beskriuwt wat er barde yn de trije dagen foar de dea fan Plath.

Nei de earste moannelanning mei Apollo 11 naam Aldrin ûntslach by de NASA en yn 1971 waard hy beneamd as kommandant fan de Test Pilots School op Edwards Air Force Base.
De rein dy't alle jierren yn in tropysk reinwâld falt mear as 160 sm yn it jier, dêrby meie gjin perioaden fan moannen efteryn wêze sûnder dat er gjin rein falt. As soks wol it gefal is, makket it reinwâld plak foar in moessonwâld, mei beammen dy't yn de drûge tiid har bledderen ferlieze. Sawat alle dagen reint it fûl yn it wâld. In soad reinwetter ferdampt gau troch it waarme klimaat, en reine ferfolgens wer op it reinwâld del. Betiids herhellet dizze omrin har wol 5 oant 7 kear op in dei. Dêrneist soarget it wâld ek sels foar rein. Yn it Amazônegebiet bygelyks wurdt de helte fan alle rein dy't der falt, produsearre troch beammen yn it reinwâld. In totale delsalch fan mear as 2000 mm yn it jier is net ûngewoan. Yn Kolombia en op Nij-Guinea falt sels mear as tsien meter delslach yn it jier. De reinwâlden yn dizze gebieten binne dêrmei de wietste fan de wrâld.

De Utahprêrjehûn (Latynske namme: Cynomys parvidens) is in sûchdier út it skift fan 'e kjifdieren (Rodentia), de famylje fan 'e iikhoarntsjes (Sciuridae), de tûke fan 'e grûniikhoarntsjes (Mamotini) en it skaai fan 'e prêrjehûnen (Cynomys). Dizze prêrjehûn komt foar yn it súdwesten fan 'e Feriene Steaten en hat de status fan bedrige bistesoarte.

De oarlochsskippen bleaunen fan needs binnen. In oantal skippen koe Willem V nei Grut-Brittanje folgje, oaren waarden ûnderweis mei of yn Yndyske wetters troch de Britten ferovere. Nei de oerjefte fan in eskader East-Ynjefarders yn de Saldanhabaai yn 1796 en de ferlerne Seeslach by Kamperdún yn 1797, wie it Flieter-ynsidint – wêrby’t skout-by-nacht Samuel Story syn eskader oerjoech oan de Britten by De Flieter yn 1799 - de genedeslach foar de Bataafske float. Nei ynliving by it Frânske Keizerryk yn 1810 koe de marine net iens mear selsstannich operearje.

Jasenevo is ien fan de meast befolke gebieten fan Moskou en oant koartlyn wiene der mar twa lytse otterdokske tsjerken. De histoaryske tsjerken fan Petrus- en Paulus en Us Leaffrou fan Kazan koene net alle leauwenden plak jaan en dêrom waard it yn 2001 needsaaklik achte om in grutte otterdokske tsjerke te bouwen.

Patricia Kara (wiere namme: Panagiota Karamouzis, Gryksk: Παναγιώτα Καραμούζη; Chicago, 5 febrewaris 1972) is in Amerikaansk model, aktrise en presintatrise fan Gryksk etnysk komôf.

Hoffmann waard yn 1809 berne yn in begoedich fermidden yn it Dútske Frankfurt am Main. Syn heit, Philipp Hoffmann, wie in arsjitekt yn 'e tsjinst fan 'e gemeente Frankfurt. Syn mem stoar doe't er noch in poppe wie, mar syn heit wertroude mei syn memme suster, Antoinette Lausberg, dy't in tige leafhawwende styfmem foar him waard. Mei't er gau ôflaat en de loaie kant it neist wie, hie Hoffmann op skoalle yn 't earstoan in protte muoite om mei te kommen, mar syn strange heit twong him om better syn bêst te dwaan. Hoffmann learde foar dokter yn Heidelberch en letter yn Halle. Nei't er syn stúdzje súksesfol ôfrûne hie en himsels medikus neame mocht, gied er in jier nei it Frânske Parys ta om him de nijste kennis op it mêd fan 'e sjirurzjy eigen te meitsjen. De oanboazjende minnichte fan syn heit twong him lykwols om syn ferbliuw dêre foartidich ôf te brekken.